ANDREW WOMMACK EVANKELIUMIN ÄÄRELLÄ
SOTA ON OHI, OSA 12/24
Tervetuloa kuulemaan opetusta -
Jumalan armosta ja rakkaudesta, joihin ei liity mitään ehtoja.
Ole hyvä, Andrew.
―Tervetuloa evankeliumin äärelle.
Tähän aikaan vuodesta kuulee usein lainattavan -
jaetta Luuk. 2:14 "Jumalan on kunnia korkeuksissa, -
maan päällä rauha ihmisillä, joita hän rakastaa."
Opetukseni aiheesta Sota on ohi pohjautuu tähän jakeeseen.
Toivon, opetukseni vaikuttavan sinuun niin, -
että tuon jakeen kuullessasi et enää ajattelisi useimpien tavoin, -
että siinä puhutaan rauhasta ihmisten välillä, -
vaan Jumalan ihmisille tarjoamasta rauhasta.
Jumalan ja ihmisen välillä oli vallinnut sotatila syntien takia.
Jumala oli purkanut vihaansa syntiä kohtaan ja rangaissut ihmisiä.
Kun Jeesus syntyi, enkelit tiesivät, mikä merkitys tapahtumalla oli.
He tiesivät, että Jeesus oli tullut kuolemaan ja kantamaan syntimme.
Siksi he ylistivät Jumalaa profeetallisesti siitä, -
että kun sovitus olisi tehty, sota Jumalan ja ihmisen välillä olisi ohi.
Vaikka asiaa ei ollut lyöty lukkoon ennen Jeesuksen kuolemaa, -
jakeen Luuk. 16:16 mukaan laki ja profeetat olivat Johannekseen asti.
Jumalan suhtautuminen muuttui siis jo silloin, kun Jeesus syntyi.
Maan päällä ollessaan Jeesus toimi armollisesti, -
mitä Vanhan testamentin laki ei olisi sallinut.
2. Kor. 5:19 "Sillä Jumala oli Kristuksessa ja sovitti maailman -
itsensä kanssa eikä lukenut heille heidän rikkomuksiaan".
Vanhan testamentin laki luki ihmisten synnit heidän viakseen.
Kun Jeesus syntyi, Jumala ei enää suhtautunut ihmisiin -
lain kautta, vaan suhtautui meihin jälleen yhtä armollisesti -
kuin ennen lain antamista.
Kun Jeesus sitten kuoli ja nousi kuolleista, Hän aloitti uuden liiton, -
joka oli vanhaa liittoa parempi.
Yksi liittojen välisistä eroista on, että syntimme on jo sovitettu.
Tässä oli jo paljon asiaa.
Opetan näistä asioista eri tavalla kuin mitä monet kristityt uskovat.
Heidän mielestään Jeesus maksoi vain osan syntivelastamme, -
mutta meidänkin täytyy kärsiä.
Toki syntiin liittyy kärsimystä, mutta se ei johdu Jumalasta.
Jumalan viha oli Jeesuksen yllä, eikä Hän rankaise sinua synneistäsi.
Jumala ei vetäydy syntien takia, vaan näkee sinut Jeesuksen kautta.
Kaikki syntisi, niin menneet, nykyiset kuin tulevatkin, on sovitettu.
Tämä voi kuulostaa mahdottomalta.
Miten Jumala voisi sovittaa synnin, joten en ole vielä edes tehnyt?
Meidän on parempi uskoa niin, koska Jeesus kuoli vain kerran -
2 000 vuotta sitten, ennen kuin olit edes syntynyt tai tehnyt syntiä.
Jos Jumala ei voi antaa anteeksi tulevia syntejä, emme voi pelastua, -
koska Jeesus ei kuole syntiemme tähden eikä sovita niitä nyt.
Sovitus tapahtui 2 000 vuotta sitten koko ihmiskunnan puolesta.
Jeesus sovitti kaikki tuota aikaa ennen tehdyt synnit, -
mutta myös kaikki sen jälkeen tehtävät synnit, meidänkin syntimme.
Syntien hinta on maksettu.
Todistan sen Raamatun avulla, mutta tiedän, että on ihmisiä, -
jotka eivät anna Raamatun vaikuttaa siihen, mihin uskovat.
Jotkut uskovat, että joka kerta, kun tekee syntiä, se pitää tunnustaa -
ja saada Jeesuksen veren alle. Ankarimman tulkinnan mukaan -
uskova joutuu helvettiin, jos hän sattuu kuolemaan niin, -
että hänen elämässään on syntiä, jota hän ei ole ehtinyt tunnustaa.
Lievempi versio samasta opista on, että jos ihmisen elämässä -
on tunnustamatonta syntiä, Jumala ei vastaa hänen rukouksiinsa -
eikä toimi hänen kauttaan, eikä hän voi kokea Jumalan läsnäoloa.
Periaate on aivan sama, seuraukset vain ovat lievemmät.
Jos todella uskoisin noin, tappaisin sinut heti, kun synnyt uudesti.
Saattaisin joutua siitä helvettiin, mutta vain siten voisit pelastua.
Jos sinun pitäisi tunnustaa joka ikinen synti päästäksesi taivaaseen, -
et pystyisi siihen. Kukaan meistä ei voi olla jatkuvasti puhdas -
ja tunnustaa kaikkia syntejään, sillä teemme syntiä jatkuvasti.
Jaak. 4:17 "Joka siis ymmärtää tehdä sitä, mikä hyvää on, -
eikä tee, hänelle se on synniksi."
Synti ei ole vain käskyjen rikkomista ja väärien asioiden tekemistä.
Tämän mukaan syntiä on myös se, että jättää tekemättä jotain hyvää, -
mikä pitäisi tehdä.
Jos käytämme tätä raamatullista synnin määritelmää, -
katsojien joukossa ei ole ketään, joka ei tekisi syntiä.
Kukaan ei ole niin hyvä kuin pitäisi. Me kaikki olemme itsekeskeisiä -
ja unohdamme kärsivän lähimmäisen, vaikka jakeen Fil. 2:4 mukaan -
meidän ei pitäisi katsoa vain omaa parastamme, vaan myös muiden.
Meidän tulisi jopa antaa henkemme ystäviemme puolesta, Joh. 15:13.
Monet kulkevat joka päivä apua tarvitsevien ihmisten ohi.
Myös puolisomme, lapsemme ja työkaverimme tarvitsevat apua.
Tämä määritelmän mukaan kukaan ei saavuta Jumalan vaatimuksia.
Jos uskot, ettei sinulla voi olla suhdetta Jumalaan, -
jos elämässäsi on syntiä, sinulla ei voi olla suhdetta Jumalaan, -
sillä et koskaan onnistu olemaan aivan sellainen kuin Jumala haluaa.
Monet eivät koe Jumalan siunausta, iloa ja rauhaa juuri siksi, -
että heidän sydämensä tuomitsee heidät. Heillä on väärä käsitys, -
että Jumala rakastaa heitä vain, jos he ovat rakkauden arvoisia.
Et ole rakastamisen arvoinen. Tiedän, että tämä loukkaa monia, -
koska he pitävät itseään hyvinä ihmisinä ainakin verrattuna muihin.
Meidän pitäisi kuitenkin verrata itseämme Jumalan vaatimuksiin.
Room. 3:23 "kaikki ovat syntiä tehneet ja ovat Jumalan kirkkautta vailla".
Tässä ei puhuta seurakunnan standardeista tai vaikka minusta, -
vaan Jumalan kirkkaudesta, joka viittaa Jeesukseen.
Jumala ei siis vertaa sinua johonkuhun toiseen ihmiseen, -
joka myös tekee syntiä ja johon verrattuna saatat olla melko hyvä.
Jumala vertaa sinua Jeesukseen, eikä ole olemassa ketään, -
joka yltäisi Jeesuksen standardiin ja toteuttaisi aina Hänen tahtonsa.
Kukaan meistä ei ansaitse pelastusta eikä ole tarpeeksi hyvä, -
jos vertaamme itseämme Jeesukseen. Me kaikki olemme tehneet syntiä -
ja tarvitsemme Pelastajaa, mutta onneksi meillä on sellainen.
Jumala ei lue syntejäsi viaksesi, Hän luki ne Jeesuksen viaksi, -
ja voit astua suhteeseen Jumalan kanssa ilman pelkoa rangaistuksesta -
tai epäsuosiosta, sillä Jumalan kaikki viha oli Jeesuksen yllä.
Se on lähes liian hyvää ollakseen totta, mutta totta se on.
Seuraavaksi haluan opettaa käsitteestä, joka on monille vieras.
Monet kristityt uskovat, että kun he syntyivät uudesti, -
Jumala antoi heille synnit anteeksi, koska he uskoivat Jeesukseen.
Menneet synnit on siis saatu anteeksi, mutta puhdistettuaan heidät -
Jumala osoitti heille oikean suunnan ja käski heidän elää pyhää elämää.
He yrittävät siis tehdä kaiken oikein ja uskovat Jumalan pitävän heistä -
silloin, kun he onnistuvat siinä, mutta kun he tekevät syntiä, -
he uskovat muuttuneensa uudestaan syntisiksi, -
joiden pitää tunnustaa syntinsä, muuten Jumala hylkää heidät.
Jumala ei kuitenkaan antanut sinulle anteeksi vain menneitä syntejäsi, -
vaan kaikki synnit, joita tulet koskaan elämässäsi tekemään, -
menneet, nykyiset ja tulevat.
Moni ei suostu ottamaan tätä vastaan, koska heille on opetettu toisin.
Katsokaa, mitä Raamattu sanoo.
Eräät ystäväni ihmettelivät joskus, miten kukaan voi uskoa tähän.
Vastasin, etteivät he anna Raamatun vaikuttaa siihen, mihin uskovat.
Jeesuskin sanoi, että ihmisten opit ja perinteet tekevät Sanan tyhjäksi.
Rukoilen, että päädyt jakeen Room. 3:4 johtopäätökseen: -
"Olkoon Jumala totinen, mutta jokainen ihminen valhettelija".
Meidän pitää uskoa Jumalan Sanan mukaan, ei uskonnollisten oppien.
Rukoilen, että tartut Jumalan Sanaan, kuuntelet loputkin opetuksesta -
ja uskot, että Jumala on antanut anteeksi aivan kaikki syntisi.
Heprealaiskirjeen luku 9. Olisipa minulla aikaa selittää -
sen asiayhteyttä kunnolla. Koko Heprealaiskirje on kirjoitettu -
juutalaisille, jotka ennen palvelivat Jumalaa vanhan liiton lain kautta.
He olivat syntyneet uudesti, mutta sekoittivat yhä -
vanhan liiton juutalaisuutta uuden liiton kristinuskoon.
Kirjeen kirjoittaja halusi saada heidät pois tästä juutalaiskristillisyydestä.
Jo tämä loukkaa monia, sillä on olemassa kristillinen liike, -
joka haluaa palata juutalaiskristillisyyteen.
Vanhan testamentin juutalaiset perinteet, lait, rituaalit -
ja rukousviitan käyttäminen eivät kuulu kristillisiin tapoihin.
Ne ovat juutalaisia tapoja, joihin meidän tulee tehdä pesäero.
Koko Heprealaiskirje käsittelee tätä asiaa. Sen mukaan Jeesus -
on tärkein ilmoitus, jonka Jumala on koskaan antanut ihmiskunnalle.
Jeesus on nyt ylipappimme. Luvussa 7 on eräs tärkeä asia.
Jeesus on ylipappimme, vaikka ei ollut leeviläinen, -
niin kuin Vanhan testamentin mukaan ylipapin piti olla.
Jeesus oli Juudan heimosta. Jos kristinusko ja juutalaisuus -
olisivat jotenkin yhtä, Jeesus ei siis voisi olla ylipappimme, -
koska Hän rikkoo tätä sääntöä eikä ole leeviläinen.
Jakessa Hepr. 7:12 sanotaan, että koska pappeus on muuttunut, -
lainkin on muututtava. Heprealais- kirjeen luvussa 8 puhutaan siitä, -
että jakeissa Jer. 31:31―34 olevan ennustuksen mukaan -
tulee uusi liitto. Heprealaiskirjeen mukaan tuo uusi liitto on kristinusko, -
suhde Jumalaan Jeesuksen uhrin perusteella, ei meidän tekojemme.
Siinä sanotaan myös, että vanhan liiton laki on valmis väistymään, -
heikko, hyödytön ja epäyhteensopiva uuden liiton kanssa, -
jossa Jumala antaa synnit anteeksi eikä enää muistele niitä.
Tällaisia radikaaleja väitteitä ei olisi esitetty vanhan liiton lain alla.
Luvussa 9 kirjoittaja jatkaa sen vertaamista, -
miten asiat tehtiin vanhan liiton lain alla tai nyt uudessa liitossa.
Luvussa 9 puhutaan erityisesti siitä, -
että Vanhan testamentin syntiuhrit oli toistettava aina vain uudestaan, -
koska ne olivat vain varjoja tulevasta eivätkä koskaan sovittaneet syntiä.
Ne olivat symbolisia, eikä niillä ollut todellista pelastavaa voimaa.
Jeesus sen sijaan ei ollut symbolinen.
Hän oli Jumalan Karitsa, joka sovitti maailman synnit.
Heprealaiskirjeen luvussa 9 sanotaan viisi kertaa, -
että Jeesus meni Jumalan luo ja vuodatti verensä vain kerran -
ja sai aikaan syntien ikuisen anteeksiannon ja ikuisen lunastuksen.
Jos ymmärrät tämän, se muuttaa täysin käsityksesi -
suhteesta Jumalaan ja siitä, mitä tapahtuu, kun teet syntiä.
Perinteinen näkemys on, että synnit on saatava anteeksi -
aina uudestaan, mutta Raamatun mukaan ne on jo sovitettu -
Jeesuksen uhrin kautta 2 000 vuotta sitten ja annettu anteeksi.
Sinulla on iankaikkinen lunastus ja iankaikkinen perintöosa.
Hepr. 9:7 "mutta toiseen majaan menee ainoastaan ylimmäinen pappi -
kerran vuodessa, ei ilman verta, -
jonka hän uhraa itsensä edestä ja kansan tahattomien syntien edestä.
Näin Pyhä Henki osoittaa, että tie kaikkeinpyhimpään -
vielä on ilmoittamatta, niin kauan kuin etumainen maja vielä seisoo.
Tämä on nykyistä aikaa tarkoittava vertauskuva, -
ja sen mukaisesti uhrataan lahjoja ja uhreja, jotka eivät kykene tekemään -
täydelliseksi omassatunnossaan sitä, joka jumalanpalvelusta toimittaa".
Vanhan liiton uhrit eivät ratkaisseet tärkeintä ongelmaa, -
sillä ne eivät poistaneet synnintuntoa eivätkä arvottomuuden tunnetta.
On surullista, että monet kristityt elävät yhä tietoisina synneistään -
samoin kuin vanhan liiton pyhät, koska he eivät ymmärrä, -
että Jeesuksen syntiuhri oli täydellinen ja kertakaikkinen.
He ajattelevat, että heidän syntinsä on sovitettu vain siihen asti, -
kun he tulivat uskoon, ja jokainen uusi synti on sovitettava erikseen.
Meidän pitää ikään kuin syntyä aina uudesti tehtyämme syntiä.
He eivät ymmärrä, että Jeesus on käsitellyt synnit kerralla.
Monilla uuden liiton uskovilla on yhä vanhan liiton ajattelutapa, -
ja heidän omatuntonsa on turmeltunut.
Jae 10 "vaan jotka, niinkuin ruuat ja juomat ja erilaiset pesotkin, -
ovat ainoastaan lihan sääntöjä, -
jotka ovat voimassa uuden järjestyksen aikaan asti."
Mutta kun Kristus tuli tulevaisen hyvän ylimmäiseksi papiksi, -
niin hän suuremman ja täydellisemmän majan kautta, -
joka ei ole käsillä tehty, se on: joka ei ole tätä luomakuntaa, -
meni, ei kauristen ja vasikkain veren kautta, -
vaan oman verensä kautta kerta kaikkiaan kaikkeinpyhimpään -
ja sai aikaan iankaikkisen lunastuksen."
Jeesus suoritti uhrin vain kerran, toisin kuin Vanhassa testamentissa.
Vanhassa liitossa oli aamu-uhri ja iltauhri.
Aina, kun teki syntiä, se piti sovittaa uhrilla.
Kerran vuodessa ylipappi suoritti toisenlaisen uhrin, -
joka sovitti koko kansan synnit, -
sellaisetkin, joista ihmiset eivät itse edes olleet tietoisia.
Veri virtasi ja uhrieläimiä tapettiin jatkuvasti, -
koska ihmiset tekivät jatkuvasti syntiä. Uhreja piti toistaa koko ajan.
Sen sijaan uudessa liitossa Jeesus meni kaikkeinpyhimpään -
oman verensä kautta vain kerran. Hän ei tee sitä aina uudestaan.
Jeesuksen ei tarvitse kuolla ihmisen puolesta, joka tulee nyt uskoon, -
koska Hän kuoli jo 2 000 vuotta sitten ja sovitti hänen syntinsä, -
ennen kuin hän oli edes syntynyt ja ennen kuin hän oli tehnyt syntiä.
Jeesus sovitti etukäteen koko ihmiskunnan aivan kaikki synnit.
Jakeen 12 mukaan Hän meni kerran sisälle kaikkeinpyhimpään -
ja sai aikaan iankaikkisen lunastuksen.
Meillä on siis iankaikkinen lunastus, ei vain hetkellistä tai osittaista -
lunastusta siihen asti, kunnes jälleen teemme syntiä.
Meidän ei tarvitse tulla lunastetuiksi aina vain uudelleen.
Emme voi syntyä uudesti aina vain uudestaan.
Jos olet kerran syntynyt uudesti, sinut on lunastettu iankaikkisesti.
Jakeiden Ef. 1:7 ja Kol. 1:14 mukaan lunastus tarkoittaa -
syntiemme anteeksiantoa.
Lunastus on määritelmän mukaan syntiemme anteeksianto.
Kun tässä siis sanotaan, että meidät on lunastettu iankaikkisesti, -
syntimme on annettu anteeksi iankaikkisesti.
Syntimme annettiin anteeksi yhdellä kertakaikkisella uhrilla.
Kun ihminen syntyy uudesti, Herra ei ota vertaan ja suorita uhria -
tämän ihmisen syntien vuoksi. Hän sovitti syntimme jo kauan sitten, -
ennen kuin olimme syntyneet, ja sovitti koko maailman synnit.
1. Joh. 2:2 "Ja hän on meidän syntiemme sovitus; -
eikä ainoastaan meidän, vaan myös koko maailman syntien."
Hän ei kuollut vain kristittyjen puolesta eikä Hän kuole puolestasi -
vain sillä hetkellä, kun synnyt uudesti ja otat Hänet Herraksesi.
Hän kuoli jo 2 000 vuotta sitten.
Se ei välttämättä tarkoita, että olisit jo pelastunut.
Sinun pitää ottaa Jeesuksen uhri vastaan ottamalla Hänet Herraksesi.
Room. 10:9 "Sillä jos sinä tunnustat suullasi Jeesuksen Herraksi..."
Se ei ole vain sanoja, se on elämän antamista Hänelle.
Et pysty tekemään sitä täydellisesti, vaan tulet tekemään virheitä, -
mutta sinun pitää haluta sitoutua siihen, että Jeesus on Herrasi.
"Sillä jos sinä tunnustat suullasi Jeesuksen Herraksi -
ja uskot sydämessäsi, -
että Jumala on hänet kuolleista herättänyt, niin sinä pelastut; -
sillä sydämen uskolla tullaan vanhurskaaksi -
ja suun tunnustuksella pelastutaan."
Jae 13 "jokainen, joka huutaa avuksi Herran nimeä, pelastuu".
Nämä Jumalan lupaukset pitää ottaa vastaan uskomalla Jeesukseen.
Julistan samaa ilosanomaa, josta enkelit lauloivat kerran: -
"Jumalan on kunnia korkeuksissa, -
"maan päällä rauha ihmisillä, joita hän rakastaa."
Voit ottaa tämän vastaan soittamalle palvelunumeroomme.
Voit saada tarjoamani materiaalit, ja puolestasi voidaan rukoilla.
Sinulle selitetään, mitä Herran mukaan pelastumiseen vaaditaan.
Voit syntyä saman tien uudesti ylhäältä.
Kaikki syntisi on jo sovitettu, -
mutta voit ottaa vastaan Jumalan armon ja anteeksiannon -
ja saada Hänet asumaan sydämeesi.
Jos et ole koskaan tehnyt sitä, toivon, että soitat meille.
Älä pyydä vain materiaaleja, pyydä myös, että puolestasi rukoillaan, -
ja ota Jeesus elämäsi Herraksi. Jos teet sen, elämäsi muuttuu.
Saat myös kirjasen, jossa selitetään pelastus ja Pyhän Hengen kaste.
Toivon siis, että soitat numeroon ja pyydät rukousta puolestasi.
Muista myös materiaalit aiheesta Sota on ohi.
Opetus on saatavana viidellä CD- tai DVD-levyllä.
Aiheesta on saatavana myös kirja ja työkirja.
Voit hankkia kaikki nämä materiaalit. Tämä on väkevää opetusta.
Minulla on vielä paljon asiaa, joten liity seuraani taas ensi kerralla!
Koko Andrewin opetussarja aiheesta "Sota on ohi" -
on saatavana CD- tai DVD-levyillä. Niiden hinta on 16 puntaa.
Opetus on saatavana myös kirjana, jonka hinta on 9,99 puntaa.
Opetus on saatavana myös työkirjana.
Siinä on mukana koko sarjan opetus, -
ja mukana tulevalta CD-levyltä voit tulostaa tehtäviä.
Työkirjan hinta on 17,50 puntaa.
Nettisivuiltamme näet kaikki tavat, joilla voit tilata tämän opetuksen.
Kolmannen osan aiheena on kerran ja iankaikkisesti.
Se saatavana kolmella punnalla, mutta ellei sinulla ole siihen varaa, -
Andrew yhteistyökumppaneineen tarjoaa sen sinulle ilmaiseksi.
Voit tilata materiaaleja luottokortilla nettisivujemme kautta.
Siellä on myös lisätietoja tuotteista ja ilmaista lisämateriaalia.
Voit myös tilata materiaaleja puhelimitse arkisin klo 7―16 (GMT).
Palvelunumeromme näkyy ruudulla.
Muista maatunnus, jos soitat Ison-Britannian ulkopuolelta.
Jos numero on varattu, muista, että voit tilata materiaaleja -
milloin vain osoitteesta www.awme.net.
Jos haluat kirjoittaa meille, käytä jotakin ruudulla näkyvistä osoitteista.
Olet tervetullut tapaamaan Andrewia johonkin näistä tapahtumista: -
Tammikuussa 2014 hän on Arizonassa ja Coloradossa.
Helmikuussa hän pitää konferenssin Coloradossa.
Maaliskuussa hän on Kaliforniassa ja lopuksi jälleen Coloradossa.
Lisätietoa tapahtumista alueellasi saat nettisivuiltamme.
Voit ottaa kohtalosi omiin käsiisi.
Orlandon Charis-koulu varustaa sinut taidoilla, joita tarvitset -
Jumalan tahdon toteuttamiseen.
Charis-koulu on kuin erikoisjoukkojen koulutus.
Opit muuttamaan maailmaa.
Lisätietoja ruudulla näkyvästä osoitteesta.
Orlandon Charis-raamattukoulu on osa Andrew Wommackin työtä.
Haluan kutsua teidät mukaan seminaariini Phoenixiin 2.―4.1.2014.
Tämä seminaari on erityinen, sillä tri Creflo Dollar puhuu siellä.
Olin juuri Atlantassa tämän ystäväni kanssa, ja meillä oli mukavaa.
Hän ymmärtää jotain evankeliumista.
Creflo opettaa kolmessa kokouksessa, minä neljässä.
Biltmore on viiden tähden hotelli, jossa huoneet maksavat 300 yöltä, -
mutta seminaarin yhteydessä saat huoneen 139 dollarilla / yö.
Voit yhdistää seminaarin myös lomailuun. Siitä tulee hieno juttu.
MIESTEN KONFERENSSI
Olen Andrew Wommack ja haluan kutsua sinut -
ensimmäiseen julkiseen tilaisuuteen, joka pidetään uusissa tiloissamme.
Nyt tilat ovat vielä rakenteilla, mutta 16.―18.1.2014 -
pidämme täällä miesten konferenssin. Siitä tulee mahtava.
Ylistys, palvonta ja Pyhän Hengen työ ovat toki jatkuneet täällä jo pitkään, -
ja monien elämä on muuttunut.
Tule juhlimaan kanssani tätä ihmettä, jonka Jumala on tehnyt -
pitäessään huolta Charis-raamattukoulustamme.
Tämä upea rakennus on vasta ensimmäinen kahdesta talosta.
Voit tutustua siihen miesten konferenssissamme.
Suomennos: Anni Lähteenmäki
Investoi Charis-raamattukouluun ja Andrew Wommackin työhön